
WEGANAN ESCOLAR 
2024 TA INICIA 
DIASABRA AWO CU x 
PARTICIPACION DI 1300 [$ 
ALUMNO DI 45 SCOL 


E gran apertura ta tuma luga diasabra, 1 
di juni den Stadion Nadi Croes y Crismo 
Angela na Santa Cruz 


CASO ASESINATO DI UN MIEMBRO 
DI CEA MAYAN DEN CORTE 


LAPTOP CU GPS A YUDA ATLETANAN HOBEN DI 
POLIS CAPTURA LADRON CU ARUBA PRESENTE NA 
ACOMETE VARIOS ROBO FOR || BEACH VOLLEYBALL CAMP 

E curso Finansa Den 
Mi Hogar a continua na 
Jaburibari. "Meta di e 
curso Finansa Den Mi 
Hogar ta pa nos hendenan 
ricibi guia y conocemento 
cu por yuda nan tuma 
decisionan financiero 
cu ta beneficia su propio 
desaroyo personal y 
familiar", segun minister 
Geoffrey Wever. 


Finansa Den Mi Hogar ta 
un programa di educacion 
financiero desaroya pa 
Fundacion Plan di Bida. 
Fundacion Plan di Bida cu 
su presidente sra. Paloma 
Tromp tin como mision 
trece conscientisacion 
financiero den nos 
comunidad, ofreciendo 
guia con pa maneha nos 
finansa mas efectivo. 
Despues di e prome 


Minister Geoffrey Wever: 


CURSO DI FINANSA DEN MI HOGAR A SIGUI NA 
JABURIBARI 


edicion exitoso, a dicidi 
pa brinda e curso Finansa 
Den Mi Hogar dentro di e 
districtonan mes e biaha 
aki - mas cerca y accesibel 
pa e ciudadonan - y un bes 
mas completamente gratis. 


Finansa Den Mi Hogar ta 
wordo ofreci den diferente 
barionan dentro tur e 
districtonan di Paradera, 
Oranjestad, San Nicolas, 
Savaneta, Noord y Santa 
Cruz. Despues di a inicia 
den Village, sigui pa e bario 
di Madiki, awor Jaburibari 
tabata e siguiente bario pa 
ricibi e curso. 


Na Aruba 3 di 10 hogar 
ta gasta mas di nan 
entrada tur luna segun 
sondeo di Banco Central 
di Aruba. E desaroyo aki 
ta preocupante pasobra 


e ta indica cu cada luna 
ta un reto pa hogarnan 
cumpli cu tur necesidad y 
responsabilidadnan. Como 
consumidor ta importante 
pa sa ki impacto cada 
decision financiero tin riba 
nos cartera y nos hogar. 


Durante e dos dianan, 
participantenan a ricibi 
informacion riba siguiente 
topiconan: 

Dia 1: Mi ta efectivo den mi 
cas - Con mi por spaar y con 
pa cumpra sin emocion. Mi 
ta paga mi debe - Kico lo 
pasa ora mi no por paga mi 
debe mas? 

Dia 2: Mi ta inverti den 
mi futuro. Futuro di nos y 
nos yuinan ta importante 
y con nos por logra nos 
metanan. Mi presupuesto 
- Kico ta luho y prioridad 
y con segun bo entrada bo 


por presupuesta y asina 
logra nos metanan? 


"Ta nos compromiso 
pa sigui ofrece e curso 
gratis y haci posibel cu 
tur ciudadano por yega 
facilmente y participa 
activamente na curso 
Finansa Den Mi Hogar", 
segun e mandatario. 
"P'esei e segundo edicion 
di Finansa den Mi Hogar 
ta wordo ofreci den 


bario, mas cerca di cas 
unda hunto cu bisiñanan 
personanan por participa", 
segun minister Geoffrey 
Wever. Pa mas informacion 
y registracion pa e segundo 
edicion di Finansa den 
Mi Hogar por tuma 
contacto cu Fundacion 
Plan di Bida via telefon 
(297) 568-8848 of email 
finansasdenmihogar@ 
gmail.com 


ARUBA BANK TA DUNA APOYO NA EDUCACION CU 
IPADS PA IMELDA KLEUTERSCHOOL 


Oranjestad- 29dimei2024 
- Aruba Bank ta anuncia 


su  ulitimo iniciativa 
pa yuda educacion den 
comunidad local. Como 
parti di su compromiso 
continuo cu institucionnan 


educativo, Aruba Bank 
a haci donacion di iPads 
na Imelda Kleuterschool, 
pa asina duna studiante 
acceso na tecnologia 
moderno pa mehora nan 
experiencia di scol. 


E introduccion di iPads 
den e curriculum di e 
scol ta duna studiante 


oportunidad pa uza 
aplicacion educativo 
interactivo y recurso 


digital, empoderando nan 
pa explora, crea, y siña den 
manera nobo. 


Aruba Bank ta entusiasma 
di por a colabora cu 
Imelda Kleuterschool 
den nan mision pa duna 
educacion digitalisa na su 
studiantenan. 


Aruba Bank ta kere den 


e poder di tecnologia pa 
transforma educacion y 
di e manera aki ta ekipa 


Imelda Kleuterschool cu 
iPads. 

Manera ta conoci, nos ta algun dia 
leu di e gran apertura di Weganan 
Diasabra 
cuminsando pa 6 or di atardi e 
ceremonia oficial ta inicia cu desfile 


Escolar 2024. 


Minister Endy Croes: 


WEGANAN ESCOLAR 2024 TA INICIA DIASABRA AWO 
CU PARTICIPACION DI 1300 ALUMNO DI 45 SCOL 


E gran apertura ta tuma luga diasabra, 1 di juni den Stadion Nadi Croes y Crismo Angela na 


diferente 
futbol, 
badminton, 


awo, 


di e 45 scolnan, show di baile y 


entrada di e antorcha Olimpico. 


Un total di 1300 alumno di 45 scol 
lo bataya dos siman contra otro pa 


conkista e titulo maximo. 


Na aña 2022 HIAS Aruba 
y 131 a uni forsa pa reduci 
e riesgo di violencia contra 
hende muher y hende 
homber y pa promove 


masculinidad saludabel 
na scolnan primario na 
Aruba. 


E colaboracion aki ta basa 
ariba e extenso experiencia 
cu 131 tin den implementa 


proyectonan similar 
na  scolnan primario 
y secundario riba nos 


isla, tal como e proyecto 
“Prevencion di Termento 
na Scol y hopi otro charla, 
proyecto y workshop. 
Danki na fondo propociona 


Minister Endy 


2024. 


door di e ‘Bureau of 
Population, Refugees, 
and Migration? (BPRM), 
e dos organisacionan aki 
a desaroya y cuminsa 
cu implementacion di e 
proyecto I Stopped It (Ami 
a pare) na aña 2023. 


Despues cu na aña 
2022 a desaroya e 
proyecto I Stopped It, 
na 2023 131 a cuminsa 
cu implementacion di 
I Stopped It den 8 scol 
primario na Aruba (un 
den cada districto). E 
alumnonan di klas 4, 5 y 
6 di e 8 scolnan primario 
a participa na I Stopped It 


E scolnan lo enfrenta otro den 
disciplina entre 
volleyball, 
“kids athletics”, We 
Mente y We Baile. 


Croes ta 
Pueblo di Aruba pa duna sosten y 
apoyo na nos muchanan durante e 
competencia di Weganan Escolar 


Santa Cruz 


otro, 
beach tennis, 


invita 


den aña 2023. E proyecto 
aki ta preventivo di 
naturaleza, y ta trata di 
para violencia entre mucha 
homber y mucha muher. 
E proyecto ta atende cu e 
problema di violencia, e 
trato entre mucha homber 
y mucha muher, igualdad, 
y ta promove masculinidad 
saludabel. 


Tambe I Stopped It ta 
trata e tema di termento 


y discriminacion, y ta 
stimula empatia entre 
persona y grupo di 


persona. I Stopped It ta 
stimula prevencion di 
violencia, cu ta un di e 


puntonan importante di 
e Beleidsvoornemens' 
di Minister di Husticia y 
Asuntonan Social. 


Sint Michael School tawata 
e siguiente scol cu a ricibi 
I Stopped It e aña aki. E 
alumnonan di klas 4, 5 y 
6 di Sint Michael School 
a participa na I Stopped It 
ariba 9, 11, 24 y 25 di April. 


Durante 4 sesion nan a 
haya informacion tocante 
violencia relacional, 
violencia relaciona cu 
genero (violencia di hende 
homber na hende muher 
y/ of violencia di hende 


muher na hende homber) 
y masculinidad saludabel. 
Durante e di cuater sesion 
e alumno na Sint Michael 
School a termina I Stopped 
It cu un certificado como 
muestra di participacion y 
conocemento di formanan 
di violencia y su origen. 


Pa mas informacion 
tocante 1 Stopped It por 
tuma contacto cu 131 
via nos website: 131.aw, 
facebook: https://www. 
facebook.com/aruba.131/, 
email: 131aruba@gmail. 
com of telefon 5886138/ 
5884011. 


Mayan un dama y un homber 
ta presenta dilanti Hues como sospechoso di 
e asesinato cruel di difunto Sergio Maduro, 
un miembro di CEA. E asesinato a sosode 24 
December 2023. 

SOLO DI PUEBLO por a compronde cu mayan 
merdia 20r, e dama Gonzalez y e homber 
Jimenez nan caso “pro forma” ta tuma lugar. 
“Pro forma” ta nifica cu e sospechosonan 
ta presenta dilanti Hues pero no ta bay tin 
tratamento completo di e caso. Hues lo bay 
stipula un fecha pa tratamento di e caso. 


A 

CASO ASESINATO DI UN MIEMBRO 


DI CEA MAYAN DEN CORTE 


E motibo cu mester haci caso “pro forma” 
ta pasobra cu ley ta stipula cu dentro di un 
periodo, sospechoso di un delito mester 
presenta dilanti un Hues. Si no haci esaki, 
esaki ta un violacion di ley cu por causa cu 
mester laga e sospechoso liber. 

ASESINATO CRUEL 


E acusacion contra Gonzalez y Jimenez ta 
cu riba bispo di Pasco, 24 December 2023, a 
choca Maduro cu forza y despues draai su nek 


varios biaha di robez pa drechi. Tambe nan a 
cera Maduro su garganta cu forza y despues 
push'e bent'e for di e auto. 


Despues nan a pasa auto riba Maduro 
diferente biaha. Ta sospecha cu Gonzalez cu 
tabata e pareha di Maduro, a pidi Jimenez di 
mata Maduro door di priminti'e pago y a paga 
un adelanto tambe. 

Mayan lo haya sa ki dia tratamento di e caso lo 
bay tuma lugar. 


ANOCHI INFORMATIVO ENCUANTO E MISION 
COMERCIAL DI ARUBA PA SURINAM OTRO LUNA 


Departamento di Asunto 
Economico, Comercio y 
Industria (DEZHI) riba 
iniciativa di Minister di 
Economia, Comunicacion 
y Desaroyo Sostenibel, 
sr. Geoffrey Wever den 
colaboracion cu Camara 
di Comercio y Industria 
Aruba (KvK), a tene un 
anochi informativo riba 23 
di mei tocante un mision 
comercial pa Surinam 
cu lo tuma lugar otro 
luna. E intencion ta pa 
comerciantenan di Aruba 
bishita Surinam y crea mas 
laso comercial cu Surinam 
cu e meta principal pa cera 
acuerdonan comercial 
entre e negoshinan di 
Aruba y di Surinam. E 
mision aki ta presenta un 
oportunidad fantastico 
pa empresarionan cu ta 
buscando pa amplia nan 
horizonte y investiga 
mercado nobo. 


Mision comercial 

E mision comercial lo tuma 
luga dia 24 pa 28 di juni na 
Paramaribo, Surinam y lo 
consisti di B2B meetings 


cu  empresarionan di 
Surinam. E mision ta 
combina cu un evento di 3 
dia di matchmaking. Otro 
puntonan di e programa ta 
sesion nan di informacion 
tocante e logistica y “Doing 
business in Suriname”. 
Durante e matchmaking lo 
combina diferente negoshi 
di Aruba cu negoshi di 
Surinam a base di nan 
potencial y similaridad. 


Nos comerciantenan por 
haya mas informacion di e 
producto y servicionan cu 
e negoshinan na Surinam 
ta brinda y asina trece 
diversificacion den nan 
porducto of servicio. 
Alabes, esaki lo por 
brinda comerciante local 
e oportunidad di exporta 
su producto of servicio pa 
Surinam. 


Anochi informativo 

Durante e anochi aki a 
brinda informacion di e 
obhetivo y programa di e 
mision, y detayes di costo 
y registracion. E anochi 
a clausura cu un sesion 


di pregunta y contesta. 
E mision aki ta un bon 
oportunidad pa crea laso 
comercial cu Surinam y 
oportunidad pa diversifica 
producto y/of servicio. 


E interes tabata grandi 
durante e anochi 
informativo y tur 
comerciante cu kier forma 
parti di e mision comercial 
aki ta keda invita pa 
registra no mas tarda cu 30 
di mei prximo. Por registra 
pa e mision comercial via e 
link aki: https://forms.gle/ 
lixLaMDgdPx6tKx26 y 
forma parti di un tremendo 
oportunidad comercial. 
Pa mas informacion 
por tuma contacto cu 
departamento di Business 
Information & Support 
via email: businessinfo@ 
arubachamber.com of 
via tel: 5821566 etx. 


330/335/342. 


Aruba, 29 mei 2024 
Camara di Comercio y 
Industria (KvK) 


A Mben ata << 


JOIN US! 


TRADE MISSION TO SURINAME 


Join the upcoming Trade Mission to Suriname on initiative of the Minister of Economic 
Affairs, Communication and Sustainable Development and organized together with the 


Aruba Chamber of Commerce 


WHY ATTEND? 


yv A trade mission to Suriname offers the potential to tap into a resource-rich and 


upcoming market with growing economic prospects 


Y Products from Suriname may offer competitive pricing and high quality due to 
favorable production conditions, including tertile land and abundant natural resources 


v It provides a plattorm tor exploring new business opportunities as well as expanding 
business networks, while tostering international relations 


Scan and register now! 


Included services in the mission cost: 

* Airtare (Surinam airways 

* Hotel accommodation (4 nights, Royal Torarica) inel. breaktast 
* (Group) Transportation 4 

* B28 matchmoking meetings 

* Informative presentation doing business with Suriname 

* Lunch & dinners 

* Networking event including F&B 

* Full orgonization, planning & guidance during the mission 


Contact us 
b 297 5821566 ext 330/335/342 
www.arubachamber.com 
businessinfosarubachamber.com 

A.T.A.: ARUBA CONVENTION BUREAU (ACB) A BRINDA 
UN EXPERIENCIA UNICO NA DIESDOS PROFESIONAL DI 
PROGRAMA 'MEETING & INCENTIVE' DI MERCA Y CANADA 


Aruba Convention Bureau (ACB), 
como parti di Aruba Tourism 
Authority (A.T.A.), a yama bon 
bini na diesdos profesionalnan 
importante di companianan di 
Meeting & Incentive di Merca 
y Canada, cu ta responsabel pa 
organisa diferentereunionananual 
den Caribe, pa asina por asisti na 
e “Destination Review” cu ACB ta 
organisa dos biaha pa aña. Por a 
conta cu presencia di profesional 
di e industria manera Extu, You've 
Arrived, IME Connect, Wings 
Unlimited, Brightspot Meetings 
8z Incentives, ConferenceDirect, 
Augeo Marketing, SDI Meetings, 
Wynford Group, y  Mainstay 
Marketing. Cu bishita di e grupo 
aki, Aruba ta posiciona su mes 
como un potencial significante pa 
gruponan corporativo y incentivo, 
cu ta conta cu un contribucion 
substancial economico. 


E programa excepcional aki 
tabata e resultado di un esfuerzo 
colaborativo entre diferente 
hotel y Destination Management 
Company (DMC), cu e meta di 
comparti e esencia local autentico 
y producto di Aruba den tur 
aspecto. A duna Bon Boni cu un 
caluroso recepcion na Pepe Margo 
Distillery, e programa a ofrece 
un bista di e centro di Aruba 
complimenta pa un dushi plato. 
E itinerario a conta cu un mainta 
di desayuno distinto na Hofi 
Shon Shoco na Parke Nacional 
Arikok, unda participantenan por 
a absorba y admira e naturalesa 
di Aruba. A continua na explora 
e isla pa asina revela mas di e 
paisahenan natural, captivante, y 
bunita cu Aruba tin pa ofrece. Un 
punto culminante di e programa 
tabata un brunch impresionante 
abordo di Monforte III, unda 
Papillon Aruba a orchestra un 
sinfonia culinario, transformando 
e excursion riba laman den un 


experiencia culinario inolvidabel. 


A culmina e bishita na museuo 
historico Fort Zoutman, cu 
presentacionnan fascinante y 
vibrante di Popcorn Dancers den 
trahenan tradicional, complimenta 
pa e energia dinamico di Carnival 
Dancers. 

Cu un seleccion di cuminda a 
celebra specialidadnan regional, 
caminda cu participantenan a 
embarca na un biahe gastronomico 
segun herencia culinario y rico di 
Aruba. Cu un obsekio unico traha 
na man y localmente pa Lava 
Studio Aruba, participantenan por 
a hiba e esencia di Aruba bek cu 
nan. 


E programa a inclui e aspecto 
importante di Responsabilidad 
Social Corporativo (CSR) caminda 
cu a empodera cada participante 
pa contribui cu un regalo como 
donacion na Stichting Sonrisa, y 
asina aporta na e comunidad local 
durante di nan bishita. Cu esaki, 
ACB ta promove un cultura pa 
cu inclusion di Responsabilidad 
Social Corporativo (CSR) local 
den e cliente nan su programa na 
Aruba. 


ACB ta gradici tur socio local cu a 
haci e bishita aki posibel. Un danki 
na The Renaissance Wind Creek 
Aruba Resort, cu a sirbi como e 
lugar di estadia pa e VIP Planners, 
den colaboracion cu Marriott 
Aruba Resort 8 Stellaris Casino, 
Hilton Aruba Caribbean Resort 
and Casino, Ritz-Carlton Resort 
and Casino, Hyatt Regency Aruba 
Resort, Spa & Casino, Embassy 
Suites, ECO DMS, De Palm DMC, 
Red Sail DMC, Arawak DMX, 
EPIC DMC, y Kukoo Kunuko, cu e 
apoyo vital den haci e evento aki 
un realidad. 

Convention 


Tocante Aruba 


A na 


LI 


a sa P. 
b. i SEN tzi È 


Bureau: 

Aruba Convention Bureau 
(ACB) como parti di A.T.A. ta 
dedica na promove Aruba como 
un destinacion atractivo pa 
organisa reunion, biahe incentivo, 
conferencia, y exibicion (MICE) 
na companianan internacional. 
Pa medio di socionan strategico y 
servicio di calidad mundial, ACB 
tin como meta pa atrae y sostene 
eventonan cu ta contribui na 
cresemento y desaroyo economico 
pa Aruba. 


Tocante Aruba Tourism Authority 
(A.T.A.) 


Desde 1 di januari 2011, Aruba 
Tourism Authority ta opera 
como un entidad ‘Sui Generis’. 
Un organizacion independiente 
den e esfera publico. Aruba 


ya 


Ñ E7 


To 
pt 


Akh kd 


Tourism Authority ta fungi 
como “Destination Marketing 
and Management Organization 
(DMMOY y ta responsabel pa uni 
interes turistico entre socionan 
local e internacional. A.T.A. ta 
pone hopi enfasis riba e modelo 
di “High Value-Low Impact” cu ta 
para pa un balanse entre aumenta 
e balor economico di e bishitante, 
posiciona Aruba como un pais 
desea y sostenibel, y posiciona 
Aruba como lider di desaroyo 
como un destinacion. 


Cu meta pa sigui mantene 
esfuerzonan den linea segun e 
balanse menciona, y logra aumenta 
entrada pa medio di calidad di 
turismo en bes di e volumen cu nos 
destinacion ta ricibi. Capacidad di 
carga ta sigui ricibi atencion di 
parti di A.T.A. 

Minister di Finansa Xiomara Maduro durante Conferencia di Prensa a duna: 


UN BISTA RIBA FINANSA PUBLICO DI PAIS ARUBA 


Nota di Comienso di Ana 2024 a keda presenta na Parlamento 


Recientemente Minister di Maduro 
a tene un conferencia di prensa na 
unda e mandatario a duna un bista 
riba e finansa publico di Aruba 
y den cuadro di esaki a duna un 
splicacion riba e Nota di Comienso 
di Aña 2024 cu a keda entrega na 
Parlamento di Aruba. 


Aruba ta gosa di un bon reputacion 
cerca IMF 

Na inicio di e conferencia pa duna 
un bista riba e finansa publico 
di Aruba, Minister Maduro di 
Finansa a ripiti e palabranan 
di e Director Ehecutivo di IMF 
sr. Paul Hilbers kende tabata 
recientemente di bishita na Aruba, 
pa mustra con e mundo financiero 
ta pensa riba Aruba. "Aruba ta 
gosa di un bon reputacion cerca 
IMF, nos economia ta bayendo 
bon, finansa publico ta wordo 
maneha basa riba surplus, e debe 
di Pais Aruba ta bahando lihe, tin 
stabilidad monetario y financiero, 
e sistema financiero ta integro 
y Aruba ta trahando caba pa por 
mitiga e efectonan financiero 
di cambio climatico,” tabata e 
mensahe cu sr. Hilbers a trece pa 
Conseho di Minister y Minister 
di Finansa. E mesun mensahe 
aki sr. Hilbers a duna durante 
un charla na Banco Central, pa 
asina duna  stakeholdernan di 
comunidad un bista con e mundo 
financiero, inversionista y turista 
ta mira Aruba. IMF ta sorpresa 
pa mira e recuperacion grandi di 
Aruba despues di e pandemia, ya 
cu nan a teme cu e sla economico 
y financiero lo tabata uno mucho 
grandi pa Aruba. Sinembargo 
Aruba a mustra su resiliencia, 
a tuma desicion y a haci 
esfuersonan grandi cu a resulta 
den un recuperacion excepcional. 
E recuperacion aki ta wordo sigui 
di cerca y ta pone cu Aruba ta 
goza di un bon reputacion cerca 
IMF. Esaki ta e bon noticia cu 


inversionista y turista ta mira di 
Aruba. 


Nota di Comienso Aña 2024 

Pa duna un bista unda nos ta para 
cu nos finansa publico den aña 
2024, Minister Maduro a splica 
riba e trabounan cu ta wordo haci 
pa presenta e Nota di Comienso 
di Aña 2024 na Parlamento. Den 
e Nota di Comienso di Aña 2024, 
Gobierno ta duna Parlamento 
un bista mas tempran den aña 
di e cambionan den maneho 
cu a tuma luga. Tin algun e 
cambio cu ta rekeri aprobacion 
di Parlamento y pa e motibo aki 
Minister di Finansa a informa 
tambe cu Presupuesto Supletorio 
2024 pronto lo keda presenta 
na Parlamento pa e aprobacion 
necesario. E mandatario ta splica 
e informacion den e Nota di 
Comienso di Aña 2024 ta yuda pa 
Parlamento por haci miho uzo di 
nan “budgetrecht,” por eherce nan 
trabou di control miho y Gobierno 
ta duna mas transparencia na 


Parlamento y Pueblo di con 
Presupuesto 2024 ta wordo 
ehecuta. 


Cambionan cu ta resalta 

Minister Maduro a repasa algun 
cambio cu ta resalta den e Nota 
di Comienso di Aña 2024. E 
mandatario a splica cu e entrada 
di Pais Aruba ta wordo adapta 
na 3% di crecemento economico, 
y cu e extra entrada aki lo keda 
destina pa realisa proyectonan 
manera, entre otro, Delta Plan 


Ouderen, trabounan na Parke 
Curason, Palo Marga, Stadion 
Guillermo Prospero Trinidad, 


Leerorkest, Loket Plan di Mayor, 
indexering pa empleado publico, 
y pa renobacion di Cas di Cultura. 
Den e Nota di Comienso di Aña 
2024 tambe lo integra e fondonan 
cu Hulanda ta haci disponibel 
pa cubri e gastonan pa realisa 


algun proyecto di. Landspakket. 
Ta importante pa menciona cu e 
cambionan proponi, no lo afecta e 
surplus di 1% GDP. 


Cifra Cardinal Aña 2024 

Minister di Finansa a comparti 
tambe algun cifra cardinal pa aña 
presupuestario 2024. Entrada di 
Pais Aruba ta wordo premira na 
1760 miyon florin y e gastonan 
ta calcula na 1685 miyon florin. 
Di esaki, e gastonan di interes ta 
na 323 miyon florin y e gastonan 
di personal ta na 484 miyon 
florin, cual ta keda manteni 
bou di e norma di 10% di GDP. 
E mandatario a sigui splica cu 
e surplus pa aña 2024 ta wordo 
calcula ma 1,1%, cual ta ekivalente 
na 75 miyon florin. Nos debe 
nacional, ta 5545 miyon florin, cu 
ta ekivalente na 79% di nos GDP. 
Inflacion ta na 3,5%, cual a baha 
compara cu un 5.5% den pasado. 


Biahenan na IMF 

Na final di e conferencia Minister 
Maduro di Finansa a splica 
tambe riba su biahe reciente pa 
asisti na e IMF Spring Meetings 
na Washington DC. Dos biaha 
pa aña e mandatario ta atende e 
reunionnan di Spring Meetings y 
Annual Meetings di IMF pa asina 
por busca e asistencia tecnico 
necesario cu IMF of via IMF su 


centro di experticio den Caribe, 
CARTAC, ta yuda Aruba cune. 
Minister Maduro a splica cu desde 
aña 2018 Aruba a logra haya hopi 
asistencia tecnico di IMF, cu a yuda 
nos yuda nos Pais grandemente. 
Aruba a haya asistencia 
technico na Departamento di 
Impuesto, Oficina di Estadistica, 
Departamento Economico, 
Aduana, Banco Central y 
Departamento di Finansa. Banda 
di esaki cada dos aña Aruba por a 
conta cu un evaluacion financiero 
y economico di IMF den forma di e 
Article IV Mission, y tambe e team 
di IMF a yuda Aruba na varios 
ocasion cu pronosticonan cu tabata 
hopi relevante den pandemia y ora 
di negosha e acuerdo cu Hulanda. 
Tapeticionnan cu Minister Maduro 
ta haci durante su bishitanan na 
IMF cu awe ta duna fruta y ta keda 
traduci den un mehoracion di e 
maneho financiero di Aruba. 

Gobierno di Aruba y Hulanda a 
yega na un acuerdo cu por wordo 
considera historia pa Aruba. Un 
acuerdo cu hopi benificio pa nos 
futuro  generacionnan. Prome 
Minister Evelyn Wever-Croes a 
splica tanto den conferencia di 
prensa como den Parlamento 
detayadamente tur loke e acuerdo 
lo encera. 


Contestando  preguntanan di 
miembronan di prensa riba e tema 
di PPP (Public-Private Partnership) 
projecten, Prome Minister a 
remarca cu tin diferente minister 
cu a indica e necesidad pa cierto 
inversionnan pa proyectonan por 
ehempel un prison nobo cu ta di 
hopi necesario. Tambe Minister 


Prome Minister Evelyn Wever-Croes: 


E RIJKSWET LO POR HABRI E POSIBILIDAD PA 
PPP PROJECTEN 


Arends a menciona e cuido di nos 
grandinan y pa esey tambe tin 
algun idea interesante. 


Manera conoci, un di œ 
condicionnan di Hulanda tawata 
pa prohibi e proyectonan PPP 
mirando cu e discionnan di e 
Gabinete Mike Eman a tuma pa cu 
e proyectonan PPP, a causa Aruba 
hopi daño financiero. 

“Te cu un paar di dia pasa Gobierno 
no por a ni pensa riba proyectonan 
PPP pa e motibo cu esakinan 
te ainda ta prohibi. Gobierno a 
purba caba pa habri e posibilidad 
pa proyectonan PPP ora cu e Laft 
a wordo cambia fin di 2023, pero 
no a logra”, Prome Minister a 
remarca. 


Cu e acuerdo aki di e Rijkswet 
proyectonan PPP por ta posibel 
atrobe pero e condicionnan mester 
wordo defini ainda. “E lo no bira 
manera antes cu tur proyecto 
por bira PPP y cu a mara nos na 
dañonan financiero hopi grandi. 


Mester ta algo extraordinario 
pasobra nos no kier pa nos debe 
subi atrobe ya cu meta di Gabinete 
Wever-Croes ta pa sigui baha debe 
di pais Aruba. 


Pero si na caminda tin cu haci 
inversionnan necesario nos lo 
por haci nan”, Prome Minister a 
expresa. 


MISION COMERCIAL ENTRANTE DI TRINIDAD & TOBAGO 
TAWATA UN EXITO 


— Camara di Comercio y 

Industria Aruba (KvK) a 
ricibi riba diahuebs 16 di 
mei ultimo un delegacion 
di 18 companianan 
di Trinidad € Tobago 
conhuntamente cu 
e Trinidad € Tobago 
Chamber of Industry 
and Commerce y e 
Trinidad and Tobago 
Manufacturers Asociation 
pa explora e mercado 
y  oportunidadnan di 
negoshi, y alabes fortalece 
relacionnan di comercio 
entre e Aruba y Trinidad & 
Tobago. 


E delegacion a representa 
e siguiente sectornan: 
construccion, cuminda y 
bebida, logistica, imprenta 
y embalaje, quimico pa 
limpieza di cas y muebles 
di cas. E companianan 


originalmente a participa 
na un mision comercial 
na Corsou for di 15 te cu 
17 di mei, pero nan a tuma 
e oportunidad pa bishita 
Aruba tambe riba 16 di 
mei. 


E evento aki a tuma luga 
na Hyatt Place pa un dia 
completo. E reunionnan 
entre e companianan 
di Trinidad & Tobago y 
comerciantenan local 
a cuminsa for di g'or di 
mainta te 4'or di atardi. 
Durante e reunionnan 
di matchmaking, 
comerciantenan di ambos 
pais a conoce otro di cerca 
y explora posibilidadnan 
di colaboracion. 


E mision comercial a wordo 
organisa riba iniciativa 
di ExporTT, un agencia 


di implementacion di 
maneho cu ta resorta bou 
di Ministerio di Comercio 
y Industria na Trinidad & 
Tobago, den colaboracion 
cu KvK cu e fin pa crea mas 
laso comercial entre Aruba 


y Trinidad & Tobago. KvK 
a asisti cu e reunionnan di 
matchmaking y e contacto 
cu e companianan local 
y alabes a coordina e 
citanan ariba e dia di e 
mision comercial aki. 


KvK ta hopi satisfecho cu 
e evento aki y por mira 
bek na un evento exitoso, 
y alabes kier gradici tur 
e participantenan pa nan 
interes y participacion na e 
mision comercial aki. 

Diaranson 28 di meitawata 
e ultimo dia di reunionnan 
di Prome Minister Evelyn 
Wever-Croes na e di 4 


Conferencia di SIDS na 
Antigua & Barbuda. E 
conferencia di SIDS a conta 
cu 3500 participante e aña 
aki, y ta wordo organisa pa 
Nacionnan Uni cada 10 aña 
specialmente pa paisnan 
chikito manera Aruba. 


Na e conferencia di Small 
Island Development 
States, paisnan chikito 
ta haya oportunidad pa 


Prome Minister Evelyn Wever-Croes: 


PROME MINISTER ENCABESANDO E DELEGACION 
DI REINO, A CULMINA E CONFERENCIA DI SIDS 
ATENDIENDO 20 REUNION DEN 2 DIA 


Un biaha mas por mira cu Aruba ta hopi adelanta compara cu varios otro isla 


trece nan puntonan dilanti 
y durante e reunionnan 
cada pais ta scucha di otro 
pero principalmente nan 
ta comparti solucionnan y 
oportunidadnan. 

Prome Minister di Aruba 
a atende 20 reunion 
den 2 dia y a encabesa 
e delegacion di Reino, 
y a wordo acompaña pa 
Prome Minister di Corsou, 
señor Pisas, Minister 
Plenipotenciario di Sint 
Maarten, señor Gumbs y 
despues tambe pa Minister 
di Economia di Corsou, 


señor Cijntje. 

Durante e reunionnan a 
duna hopi importancia na 
e retonan cu paisnan SIDS 
ta confronta. E enfoke 
tawata e cambio climatico 
y con paisnan SIDS 
manera Aruba por prepara 
y principalmente unda 
mester ayudo pa esaki. 
Aparte di e tema ey tambe 
a enfoca riba otro temanan 
hopi importante manera 
pobresa y recuperacion 
despues di e pandemia. 


E mandatario a indica cu 
awor e echo importante 
ta pa despues di e 
reunionnan, pa converti 
tur compromiso y promesa 
realmente den accion 
pa asina yuda di berdad 
soluciona e retonan cu 
cada pais ta enfrenta. 

« 

Mi ta mira atras na dos dia 
hopi pisa di conferencia 
pero hopi fructifero. 


Nos a trese dilanti nos 
preocupacionnan como 
pais chikito y unda nos ta 
kere cu Nacionan Uni por 
yuda nos. Un biaha mas 
mi por mira cu Aruba ta 


hopi adelanta compara 
cu varios otro isla y nos 
compromiso ta pa sigui 
progresa”, Prome Minister 
a expresa. 


NA WERFSTRAAT TAMBE OTRO AUTO A BIRA 
VICTIMA DI KIEBRO Y LADRONICIA FOR DI DJE 


Diamars anochi a drenta informe di 
un otro caso di kiebro y ladronicia for 
di auto na Werfstraat, mesora a dirigi 
un patruya na e sitio. Na yegada di e 
patruya a bin constata cu un auto a 
bira victima di kiebro y ladronicia. 


Pero aparentemente e ladron a 
ser stroba y no a logra bay cu mas 
pertenencia. Locual a ser horta for 
di su auto tambe a ser haya den e 
Nissan March na Pindastraat y cu a 


ser confisca pa polis. 


JHAMONDS 
NTERNATIONAL 

CLYDE HARMS, E “MUCHA DI LAGOEN”,TA 
REFLEXIONA RIBA SU DI 93 AÑA 


Juliana School na Wilhelminastraat 


The @niversitu of Kansas 


Weloot of Business 


Diasabra 1 di Juni mi ta 
cumpli 93 aña. Tur hende 
cu yega na un edad halto 
na bon tino lo reflexiona 
riba nan bida. Ami no ta 
un excepcion. Con por 
pone 93 aña di bida den un 
perspectiva cu tin sentido? 
Mi a mira hopi cambio 
y mi a experencia hopi 
cos. Na aña 1931 cu mi a 
nace, e isla Aruba, parti 
di Kolonie Curacao, a 
eligi 2 pa landsraad cu 
apenas 314 votader. Den 
e ultimo eleccion na nos 
pais, awor autonomo, 
58,652 votado a eligi 21 
miembro di Parlamento. 
Dia mi a nace, J.N. van der 
Veen Zeppenveldt tabata 
remplasa Isaac Wagemaker 
temporalmente como 
Gezaghebber. Despues 
nos tabatin mas di 10 


gezaghebber, permanente 
of temporario, y 4 
gobernador. 


Mi educacion a cuminsa 
na ”bewaarschoo]” catolico 
den Dominicanessenweg. 
Cu 6 aña mi a drenta eerste 
klas na Julianaschool den 
Wilhelminastraat. Dies 
aña despues, mi a haya mi 
MULO diploma, sin keda 
sinta un aña. Mi a bay 
Rutgers Prep School na 
New Jersey na September 
pa prepara pa mi drenta 
universidad e siguiente 
aña. E aña na Rutgers ta 
inolvidabel. Mi a yega scol 
cu evidencia di tin “cende- 
paga” y mi mester a keda 
dos siman den isolacion 
na hospital. Na februari 
1948 mi a haya cacheton, 
y atrobe mi mester a pasa 
dos siman den isolacion. 
Apesar di perde un luna di 
scol, mi a gradua number 6 
di mas di 30 mucha. 

Despues di pasa vakantie 
na Aruba, mi a bay Rutgers 
University, pero contra di 
mi gusto. Un compania 
local a priminti mi 
mayornan cu nan lo paga 
mi estudio di Engineering, 
pero ora di yega na 
pagamento e compania 
a hala atras. Mi tata, un 
homber orguyoso, a dicidi 
cu e mes ta financia mi 
estudio. Apesar cu mi a 
protesta, mi tata a bende 
un propiedad cu e taba 
tin na San Nicolas pa e 
por a paga mi prome aña 
di universidad. Pa fin di 
aña mi a dicidi cu mi no 
ta sigui, pero na edad di 
17 aña, mi no por a haya 
un trabou cu mi por a 
biba di dje. Mi a firma un 
aplicacion pa drenta Navy 


Mericano, pero mi mester 
a laga busca aprobacion di 
mi tata. Lo ke mi a haya 
tabata un one-way ticket 
bek pa Aruba. Ta bon mes, 
pasobra 18 luna despues, e 
guera di Korea a cuminsa. 
M'a cunsa traha na Aruba 
pero nunca mi a stop di 
soña cu algun dia lo mi bay 
universidad. Entre tanto, 
mi a tuma hopi curso, e.o. 
mi a obtene mi Praktijk 
Diploma Boekhouden. Na 
1961, casa cu tres yiu, mi a 
drenta Kansas University. 
Siguiendo un plan rigido y 
trahando hopi duro, mi a 
logra di gradua suma cum 
laude, den menos di 3 aña, 
number uno di mi klas. 


Mi bida profesional a 
hiba mi pa hopi skina di 
mundo y tabata yen di 
aventura, intriga, placer, 
emocion, satisfaccion y 
algun bes, peliger. Na 
Caracas pa trabou como 
empleado di Lago, mi a 
experencia e derocamento 
di Perez Jimenez na 1958, 
pasando hopi susto dia 
cu tabatin tiroteo riba e 
hotel caminda mi tabata 
keda. Na 1969, trahando 
pa Esso Libya na Tripoli, 
mi a presencia di cerca con 
Muamar Gadafi a tumba 
gobierno di Rey Idris. Na 
cummsamento di e “Guera 
di 6 Dia” na 1967, mi 
famia a evacua pa Europa 
pa evita e peligernan cu 
embahada Hulandes na 
Tripoli tabata teme. Pa 
hopi siman, Tripoli tabata 
masha tenso. Guera “Yom 
Kippur” na october di 1973 
a haya mi na Saudi Arabia. 
Aya tambe mi a pasa algun 
siman hopi preocupa 


E autor den e ekipo di atletismo na 
Rutgers Prep 


N 
E computer IBM650 tabata consisti di hopi 
pieza grandi 


ANUNCIO 


SETAR ta informa orario adapta pa su 
Teleshopnan: 


* Diabierna 31 di mei 2024 di 9.00 am pa 
3.30 pm 


E Kiosk na Airport y e Contact Center ta 
keda duna servicio orario normal. Pa 
cualkier pregunta por yama 114 of 
WhatsApp na 597-9999. 


E, SETAR 

Workshop di Arte y Terapia na 
Fundacion Centro Famia Piedra Plat 


E lesnan lo wordo duna pa 
sra. Olga Rocio cu ta un 
maestra den arte y terapia 
alternativa cu mas di 25 
aña di experencia. 


E lesnan lo wordo duna 2 
biaha pa siman riba dia- 
mars y diahuebs total 6 les 
di 2 ora. Juni 6, 10, 13, 17, 
20, 25 venidero 2024. 


Lugar: Fundacion Centro 
Famia Piedra Plat. Orario: 
6:00 — 8:00 PM. Adres: 
Piedra Plat # 50. Pa in- 


scripcion / informacion 
Tel: 583-4631 whatsapp: 
5927794 e-mail: centro- 
famiapp@gmail.com 


Dia 29 di juni lo tin un ex- 
posicion den e sala princi- 
pal di Fundacion Centro 
Famia Piedra Plat 6:00 
PM. 


Danki na Cede Aruba / 
Bario Unico cu nos por 
hasi e workshop aki posi- 
bel. 


Tur hende ta welcome. 


Maravillas de la Fe 


cu iluminacion di lus y 
ser inspira pa ta creativo 
y trese un combinacion di 
arte cu bo emocionan. 


Bin siña e arte con pa 
transforma un botter di 
biña den algo bunita, col- 
orita, Bo ta sufri di un malesa nan cu no no por cura 
? Manera artrosis, Alzheimer, demencia, 
depressión, diabetes osteoporosis, párkinson, 
insomnio, dolor di barica, weso migren dolo di 
barica, dolo di wesu, lomba, ect? Bo ta bebe 


remedi i bo no ta cura? Bo ta victima di 


CELEBRACION FIESTA DI 
CORPUS CHRISTI, PAROKIA 
BIRGEN DI FATIMA DAKOTA 


Corpus Christi ta e fiesta 
di e Curpa y Sanger di 
Cristo, di e presencia real 
di Cristo den Eucarestia. 
E ta un fiesta cu ta wordo 
celebra desde siglo XIII. 
Cu e fiesta aki nos ta con- 
memora e institucion di 
e Santa Eucarestia ariba 
diahuebs Santo y nos ta 
duna tributo publico y 
solem di adoracion, amor 
y gratitud. E ta un fiesta 
hopi importante ya cu Eu- 
carestia ta e regalo di mas 
grandi cu Dios a duna nos 
pasobra E tabata desea di 
keda cu nos, tambe despu- 
es di Su Ascencion na 
Shelo. Manera semper nos 
parokia lo celebra Corpus 
Christi na un manera spe- 
cial. Reverendo Pastoor 
Jozef Pelc y Reverendo Di- 


acono Michael Nicolaas ta 
invita tur parokiano, gru- 
ponan di oracion y pueblo 
di Aruba en general pa 
asisti na e ceremonia y 
celebracion solem aki di- 
adumingo awor, 2 di juni 
2024, na Misa Birgen di 
Fatima Dakota. Tene cuen- 
ta cu e Santo Sacrificio di 
Misa ta cuminsa pa 5'or 
di atardi sigui pa un pros- 
eshon den cayanan di Da- 
kota y terminando bek na 
misa. Lo reza e Santo Ro- 
sario pa 4'or y 15 di atardi. 
Cu un fe firme den Señor 
nos Dios, e Celebracion lo 
tin un influencia positivo 
riba nos bida spiritual, 
social, cultural y politico. 
Bin pa nos manifesta nos 
fe den Señor Hesus den 
Santisimo. 


bruheria? comunica na MARAVILLAS DE LA FE 
na 748 56 71 


Bo no tin suerte? bo placa no ta 
jega? Bo ta cumpra number i bo 
no ta gana? Bo ta bai casino i 
perde tur bo placa? Invidia, 
mala suerte? comunika na 748 
56 71 


Bo tin problema di amor? Bo 
pareha ta gaña bo? Fracaso, 
soledat, angustia. comunika na 


» Comunica na 748 56 7 
(5 748 5671 


DIAHUEBS 30 MEI 2024 


SIA uu 


PAG. 11 


Parlamentario independiente, mr. Gerlien Croes: 


Pa hana 16 miyon florin 
Minister President a bai di 
acuerdo y cumpra mas tempo 


Tras e anuncio di Gabinete 
Wever-Croes II cu a yega 
na palabracion pa firma 
un acuerdo cu Hulanda 
pa sigui negocia pa un ri- 
jkswet y cu den relacion 
cu esaki, Aruba lo spaar 
16 miyon florin na interes, 
inmediatamente Parla- 
mentario independiente 
mr. Gerlien Croes a cues- 
tiona unda e 16 miyon flo- 
rin ey lo bay. Si e ta bay na 
inversion of na un alivio 
pa e pueblo; pa pueblo por 
wak of sinti esaki den su 
bida. 

Ta necesario pa, como 
representante di pueblo, 
haci e preguntanan aki 
pasobra mientras cu gobi- 
erno ta gaba cu cos ta bay- 
endo asina bon, cu Aruba 
a “bounce” bek, desde aña 
2021, e ciudadano ta paga 
mas na belasting, no ta 
mira ningun inversion pu- 
blico importante y tur cos 
a bira mas caro. 

“Turismo a crece, pero 


unda tur e miyonnan ey 
ta bay? Por ehempel, e 25 
miyon florin cu a resta 
di aña pasa, pero cu e ci- 
udaano no ta wak, ni sinti 
den su cartera,” asina par- 
lamentario Croes a pun- 
tra. E contesta cu el a haya 
for di prome minister ta 
cu awo conseho di minis- 
ter lo sinta pa bay palabra, 
pa negocia y pa bin cu un 
plan di inversion cu lo pre- 
senta na parlamento. 

Ki inversion ta haciendo 
den e capital humano? Ki 
cambio a wak den ense- 
ñansa of suministro di 
vivienda. Kico ta bay haci 
cu tur e hotel cu ta den 
construccion y kico ta bay 
ta e maneho di admision? 
Tur ta pregunta valido cu 
hopi ciudadano ta hacien- 
do nan mes y cu gobierno 
no tin un contesta ainda. 
Croes ta contento cu em- 
pleadonan publico a haya 
indexering, pero e pueblo, 
tambe ta pagando BBO 

extra y tambe mester haya 
algo bek. Gobierno ta pa- 
pia solamente di reforma 
y no ta solamente e BBO 
na frontera, pero tambe a 
kita for di ATA pa hinca 
den caha di gobierno, a 
hisa belasting pa hotel y 
kier bin cu ley pa obliga 
turista paga ainda mas pa 
bin Aruba y coy e placa ey 
pa cubri gasto di un RWZI 
nobo. 

E parlamentario ta pun- 
tra su mes ta na nomber 
y beneficio di ken gobier- 
no ta trahando? Pasobra 
e realidad ta cu pa 7 aña 
largo no a inspira pueblo 
pa nada mas. Awendia co- 
munidad ta den un estado 
di desesperansa total; algo 
cu hopi generacion nunca 
a conoce na Aruba. 

Por ehempel, ta imposibel 
cu den 7 aña no a inverti 
den grid di coriente. Gabi- 
nete Wever-Croes a ignora 
indicadornan existente 
di su necesidad. A perde 


Paardenbaaistraat 10, Oranjestad, Aruba Tel.: (297) 525 - 7555 


www lottoaruba com 
Resultado : Sorteo 29 Mei 2024 Merdia 


Sorteo # 


aa 10.000,- 


| 
| 


(xMaten 4 2] 


»i 34 


500.00 
DI AT SU.UU 
00 


Afl. 925.000,- 


tempo si ta kita y pone di- 
rector, placa ta paga gold- 
en handshakes y pone cu 
e bufete di abogado di bo 
famia ta esun cu ta rep- 
resenta tur companianan 
estatal. 

Gobierno ta gaba cu Aru- 
ba ta desaroyando y creci- 
endo, cu Aruba ta bayendo 
bon, sinembargo no tin un 
stabilidad den e sumin- 
istro di coriente. Ningun 
hende sa kico ta e acuerdo 
cu a cera cu tur e hotelnan 
nobo pa por compensa e 
aumento den demanda di 
servicio cu nan ta bin cu 
ne. 

Otro factor preocupante ta 
e adulto mayor cu no sola- 
mente mester di un au- 
mento di su pension, pero 
tambe tin necesidad di un 
miho acceso na vivienda, 


transporte, remedi, etc. Ki 
dia nos ta bay papia riba 
flexibilisacion di orario di 
trahado cu tin un mayor di 
edad avansa? Kico esaki 
ta costa nos economia, ki 
consecuencia tin? Tur ta 
pregunta cu e parlamen- 
tario ta haci indicando cu 
no ta solamente e cantidad 
di turista cu ta yega ta im- 
portante, pero tambe e re- 
alidad social di Aruba. 


E pregunta ta keda di kico 
ta bay haci cu e 16 miyon 
ey cu ta bay haya a cambio 
di e rijkswet. Gobierno ta 
bay hince den su saco of 
ta bay duna e comunidad 
bek? Ta momento pa Aru- 
ba yega bek na e punto cu 
e rikesa di e pais ta refleha 
den e rikesa di su hende- 
nan. 


TA BUSCA PARTIDORA DI 


CORANT PA AREA DI 
Simon Antonio - Pos Chikito 
Brazil - Sanicolas 
Horario: 7.30 pm 


Contact: 585-9500 
E-mail: solodipueblo@gmail.com 

MINISTER MADURO DI FINANSA A REUNI CU EHECUTIVONAN DI 
KPMG Y PKF CU LO TRAHA RIBA UN MANEHO DI PARTICIPACION Y 
DIVIDENDO NA COMPANIANAN ESTATAL 


Den cuadro di etrabounan 
di Landspakket, Minister 
Maduro di Finansa reci- 


entemente a reuni cu rep- 
resentantenan di 
Advisory di Hulanda y e 


KPMG 


Invitacion: 
Riba tur prome diasabra di luna tin misa na 
Kapel Alto Vista di n milage masha grandi y 
impresionante di solo 


Diasabra 7 di october 2023, pa 7 or di 
mainta tin Santa Misa na Kapel di Alto 
Vista y Den Kapel di Cas Curason di Ma- 
ria na San Nicolaas. (Blue Army) 

Prome cu Santo Eucarestia ta resa Santo 
Rosario cuminsa pa 6.15 “Misterio Go- 
soso”, despues ta sigi cu Salve Regina.Ta 
invita henter e pueblo, deboto y fielnan 
pa asisti na e Santa Rosario prome cu 
misa. Luna di october ta luna di Mama 
Maria, E ta intersede pa nos na nos Tata 
Celestial. Tur fielnan di Mama Maria ta 
bin resa e Santo Rosario pa bienestar di 
henter comunidad di Aruba. Papa Fran- 
cisco ta haci un suplica na mundo henter 
pa resa e Santo Rosario, nos ta den un 
tempo di crisis grandi, hopi no ta weita 
cu nos ta den un tempo crucial cu nos no 
ta mira e fin. Aki na Aruba ya nos ta sinti 
e Cambio di Clima.. E caliente di e solo 
ta afecta nos tur dia. Den e tempo aki 
cu malesanan ta invadi HUMANIDAD. 
Laga cu nos ta mas conciente cu nos 


mester di oracion. Mama Maria a bisa e 
3 muchanan di Fatima dia 13 di october, 
“Ami ta La Birgen di Rosario. Mi a bini 
pa spierta hende pa drecha nan bida, no 
haci Dios bira tristo pa via di pica (ya cu 
Dios ta sufri tanto caba pa pica di hende), 
resa Santo Rosario tur dia y haci pene- 
tencia pa nan pica.” Cu cara tristo y supli- 
cante La Virgen a papia e palabranan cu 
a haci mas impresion ariba Lucia. “Laga 
hendenan stop di ofende Dios; ya nan 
a ofend'E di mas caba.” Na ocacion di 
delaster aparicion, mas o menos setenta 
mil hende tawata testigo 

Laga nos ta resa pa necesidad di Iglesia 
Universal, pa Papa Francisco, Obispo 
Luis Secco, tur sacerdote, Diacono y lai- 
conan cu ta hiba e bon noticia pa e pueb- 
lo di Dios. Pa nos Gobernantenan y tur 
cu ta carga responsabilidad pa nos pais 
Aruba. Pa enfermonan den exterior cu 
a bay busca nan salud. Pronto lo ta na 
Aruba y gosa di un bon salud. 


compania local PKF cu tin 
na nan encargo pa traha 
riba e maneho di partici- 


pacion y dividendo cu Go- 
bierno lo mester hiba na 
e companianan estatal. 
Esaki ta bira necesario 
despues cu na aña 2022 
a haci e investigacion 
'Doorlichting overheids- 
bedrijven Aruba,' den cual 
a recomenda pa Gobierno 
stipula y hiba un maneho 
mas activo como accioni- 
sta unico den e compani- 
anan estatal. 


E maneho di participacion 
y dividendo lo conta pa e 
companianan estatal Se- 
tar, Freezone, Post Aruba, 
AAA, Elmar, WEB, RDA, 
APA, ANSA, Arubus y 
Utilities. 


Pa Gobierno, Minister di 
Finansa lo ta encarga pa 
hiba acabo e maneho di 


participacion y dividendo 
na e companianan estatal. 


Tur e companianan a wor- 
do acerca pa Minister di 
Finansa pa brinda e infor- 
macion necesario pa asina 
KPMG y PKF por haci e 
trabou necesario pa asina 
na september proximo 
por presenta Gobierno un 
concepto. 


Cu un maneho di partici- 
pacion y dividendo, Min- 
ister di Finansa lo por tin 
un miho bista di e rendi- 
mento di e participacion 
di Gobierno den e compa- 
nianan estatal, y esaki ta 
di importancia tambe pa e 
proceso pa yega na presu- 
puestonan multianual pa 
Pais Aruba. 


VALIDO TE DIAHUEBS 30 DI MEI 2024, 
18:00 ORA 
TEMPO: 
AWE TARDI Y AWE NOCHI: PARCIALMENTE 
NUBLA Y GENERALMENTE SECO 
DEN MARDUGA Y MAYAN: 
PARCIALMENTE NUBLA 


TEMPERATURA MAXIMO 33 GRADO CEL- 
SIUS 

TEMPERATURA MINIMO 27 GRADO CEL- 
SIUS 

INDICE DI CALOR (HEAT INDEX) DEN Y 
ROND 
DI ORANAN DI MERDIA: 34 PA 39 GRADO 
CELSIUS 
UV INDEX: 12 


PASA 
PRONOSTICO DI TEMPO Ik 
ANAN 
PARCIALMENTE NUBLA C nu O 
UN AWACERO. 
BIENTO LO TA MODERA TE BASTA FUERTE; 
FUERTE 
DEN RAFAGA FOR DI DIRECCION GENER- 
ALMENTE OOST. 
TEMPERATURA (GRADO CELSIUS) MAX / 
MIN LO TA: 33 / 28 


POTENCIAL DI AWACERO PA PROXIMO 24 


ORA: 
1 TE 3 MM; LOCALMENTE ESAKI POR VAR- 
- IA 4 
REGISTRACION DI TEMPER RA (GRA- 
DO CELSIUS) Y | 
AWACERO (MM) DEN UI O 24 ORA (GAM 

Su. 

Laptop cu GPS a yuda polis captura ladron cu a 
comete varios robo for di autonan e anochi aki 


Despues di cu e ladron ta- 
bata pasa kibra y horta for 
di varios autonan e ladron 
a haci e eror di horta un 
laptop cu GPS incorpora 
den dje for di un auto den 
Klipstraat, polis a haya 
informacion di e locacion 
di e laptop tabata na Pin- 


OLIVE TREE'S 
PRE-PAID 
FUNERAL PLAN 


PAY AS YOU CAN 
WAR ES 


Piedraplat @ 582 0000 
Sanicolaas @ 584 8888 | 5820000 
Habri dialuna pa diabierne | 8:00am-4:00pm 


Olive Tree Social Department © (4297) 743 7411 
www.olivetreefuneralhome.com 


dastraat y eynan a para. E 
adres ey ta masha conosi 
pa polisnan y a pidi re- 
fuerso y varios patruya a 
bay na e adres unda a bin 
haya tur e cosnan cu a ser 
horta mas tempran hasta 
varios otro cosnan mas. 
Polis a detene e sospecho- 


so cu a comete e actonan 
aki y a confisca e auto Nis- 


san March usa pa comete 
e delito y tur otro cosnan 


mas cual ta di ladronicia. 

FORTALEZA PA FAMIA 


Scirbi pa Pastor Marcel Balootje. 


NO TIN NINGUN PICA CU LO 
NO SALI NA CLA 


3 


EL PECADO 
TE SEPARA DE DIOS 


Pica scondi ta un peli- 
ger pa nos mes person- 
almente, pa nos cas, pa 
nos famia, y si bo ta carga 
ministerio, pa e congrea- 
cion completo, y si bo ta 
den liderazgo di un com- 
pania pa e compania,y si 
bo ta lider di un pais , pa 
henter e pais. 


Romanos 6:23 ta para scir- 
bi: pasobra pago di pica ta 
morto, ma e don di gracia 
di Dios, ta bida eterno den 
Cristo Hesus nos Señor. 


Awendia e combersacion 
di satanas y Eva ta wordo 
hopi usa, den cual satanas 
ta bisa Eva cu Dios ta robes 


y cu Eva por haci locual cu 
kier, y cu desobedencia lo 
haci Eva sabi, asina e pica 
a drenta mundo y ta haci- 
endo daño te awe. 


Pesey Isaias capitulo 5:20 
ta bolbe corda nos: Ay di 
esun cu ta yama loke ta 
malo bon, y loke ta bon 
malo,loke ta scuridad lus, y 
loke lus scuridad ,, y loke 
ta marga dushi, y loke ta 
dushi marga. 


*Awendia den hopi caso 
esun cu ta, of den pica of 
ta haci malo no kier wordo 
coregi,y e ta rechasa e pal- 
abra di Dios. 


SOLODIPUEBL O@WGMA IL. COM 


CEL.585 9500 


pra 


*Ta pone nos corda riba 
un yoke di un persona cu 
tabata bende droga den 
un area turistico, y polis a 
yega y corre cune for di e 
lugar. 


*E persona a contesta, na 
e polis, ata abo ta traha, 
pasobra kico bo ta stroba 
ami di traha? 


*Den e caso aki nos por 
mira cu e persona ta con- 
sidera maldad como su 
trabao. 


Proverbionan 28:13 ta 
bisa: Esun cu sconde su 
pica lo no prospera, ma 
esun cu confesa y laga 
nan, lo haña misericordia. 


1Juan 1:9 ta garantisa 
nos: Si nos confesa nos pi- 
canan, E ta fiel y husto pa 
pordona nos , nos picanan 
y pa limpia nos di tur in- 
husticia. 


Ora ta trata di nos hogar , 
tur pica cu nos ta comete 
scondi y no ta confesa, ta 
un peliger pa nos famia, 
pasobra e enemigo ta usa 
esey pa kibra e famia ora e 
pica sali na cla, hopi biaha 
un mayor no ta tene cuen- 
ta, cu ora su bagamunde- 
ria sali na cla cuanto daño 
mental, spiritual, of tin 
biaha e por traumatisa su 
famia pa largo tempo. 


Ta un specialidad di e en- 
emigo pa siña con tira pie- 
dra sconde man, con come 
limpia boca y bisa mi no a 
haci nada. 


Den Job 24:13-15 ta para 
scirbi: Tin esnan cu ta re- 
beldia contra e lus, nan no 
conoce su camindanan, ni 
ta keda den su berehanan. 


E matado ta lanta ora dia 
ta habri: E ta mata pober- 
nan y esnan den necesidad 
y anochi e ta mescos cu un 
ladron. 

E wowo di e kibrado di 
matrimonio, ta warda te 
ora cuminsa bira scur. Y 
e ta bisa: Ningun wowo lo 
mirami. Y e ta distrasa su 
cara. 


Esun cu ta tene cuenta 
cu instruccion ta riba e 
bereha di bida, ma esun 
cu ta rechasa, reprende- 
mento ta cana dwal.( Pro- 
verbionan 10:17). 


Boso picanan a causa sep- 
aracion entre boso y boso 
Dios,y boso picanan a haci 


cu Su cara keda scondi 
pa boso,asina cu E no ta 
tende.( Isaias 59:2). 


No tin un engaño diaboli- 
co mas grandi cu pone un 
hende kere cu e ta felis, 
sabiendo bon, cu e ta biba 
leu for di boluntad di Dios, 
cubri bao di maldad, in- 
moralidad y abominacion. 


Mientras cu nos no con- 
fesa nos pica, e enemigo 
ta sigi acusa nos dilanti di 
Dios, y pica sin confesa ta 
un porta habri pa tur cos, 
pesey nos mester confesa 
na Dios. 
Sinceramente, Pastor 
Marcel Balootje. 


PIPI la elJ ee 

Homber cu tawata horta 
den autonan deteni den 


Tarabana 


TE HUUR 


prime lokatie 


Kantoorruimte beneden- 
verdieping 90 m2 te 
L.G. Smith Boulevard 22 
vanaf 1 juli a.s., 
Huurprijs n.o.t.k. 


Voldoende parkeerruimte 


Te bevragen 


bij 5824417 


t.a.v. Prisca Sapuana of 
Sapuanap@kloeslawyers.com 


Oranjestad -  Diamars 
den oranan di anochi au- 
toridad wordo notifica di 
varios kiebro den autonan 
altura di Linear Park. E 
insiguridad aki ya tawata 
tin basta dia pasando, 
"tras di otro". 


Polisnan parse lo tawata 
sa ken ta tras di e kiebro- 


nan, pero pa un of otro 
motbo lo no a logra pone 
man ariba dje. 


Diamars e ladron conoci 
pa polis a bay di mas, y a 
kibra den varios auto pa- 
bou di brug, e tawata ariba 
un racha di ladronicia. 


Autoridad a tira bista na 
Jaburibari unda cu e lo 
sa frecuenta pero no a 
bin topa cu ne. Algun rato 
despues a bin hay'e na un 
adres conoci den Pindas- 
traat. Ey nan a bin haya 
e Nissan March shinishi 
cu e tawata move rond pa 
kibra den autonan. 


DIAHUEB MEI 2024 


A bin haya varios articulo 
horta, manera entre otro 
laptop y mas cos. 


CELEBRANDO 38 AÑA DEN RADIO 
DIFUSION DI CECILITO LOPES 


1 JUNI 2024 | 8.30PM 


Ta CLUB CAIQUETIO 


ENTRADA GENERAL: FLS 39,- 


LO BAI TIN HOPI DOORPRIZES #ANDALE ANDALE! 

ATLETANAN HOBEN DI ARUBA PRESENTE NA UNDER 19 
(YOUTH) DEVELOPMENT BEACH VOLLEYBALL CAMP €: 
TOURNAMENT NA TOBAGO 


Oranjestad: Aruba Volley- 
ball Association a wordo 
invita pa “Trinidad and 
Tobago Olympic Commit- 
tee” pa participa na e “U- 
19 Beach Volleyball Camp 
& Tournament” cu a tuma 
lugar na Tobago for di dia 
23 te cu 26 di mei 2024. 


Meta di e “Beach Volley- 
ball Camp & Tournament” 
ta cu e hobennan bao 19 
anja y nan entrenador ta 
haya e oportunidad unico 
pa ta parti di Clinicanan 
di Volleyball na unda nan 
por a desaroya nan abili- 
dadnan y amplia nan con- 
ocemento den e deporte di 
Beachvolleyball duna door 
di e entrenadornan exper- 
encia di e Fédération In- 
ternationale de Volleyball 
(FIVB). Ta entrenadornan 


di Brazil, USA y Trinidad. 


E oportunidad grandi aki 
a wordo crea pa Panam 
Sports atrabes di Comite 
Olimpico Arubano cu a 
apoya y cubri gran parti di 
e gastonan. E Proyecto aki 
di Panam Sports ta den 
cuadro di e Programma 
“Youth Athlete Prepara- 
tion 2024”. 


Aruba a wordo representa 
den e competencia Un- 
der-19 door di e atletanan 
talentoso Nayah Whitfield 
y Davy-Ann Eduards. Den 
e competencia aki cu ta e 
Beach Volleyball Tour di 
CAZOVA Aruba a wordo 
representa door di Joshua 
Hoepelman y Isram Phe- 
lipa. Den e weganan aki 
e atletanan Hoepelman y 


Phelipa a demostra karak- 
ter y persistencia y a duna 
bon bataya. Nan a sali 
venci pero nan abilidad- 
nan a wordo reconoci pa e 
entrenadornan. 


Atletanan Davy-Ann Edu- 
ards y Joshua Hoepelman 
a wordo reconoci di ta e 
dos (2) atletanan mas ho- 
ben (14 aña ) na e Devel- 
opment Camp y e Tour- 
nament. Nan a ricibi un 
reconocimento y elogio di 
e Presidente di Caribbean 
Zonal Volleyball Associa- 
tion (CAZOVA). 


E hobennan a participa 
na e Volleyball Camp y e 
Tournament cu hopi en- 
tusiasmo y determina- 
cion. E team di damas 
Nayah Whitfield y Davy- 
Ann Eduards a sobresali y 
a logra e medaya di Brons 
(30 lugar). Un logro grandi 
y bunita pe e atletanan di 
14 y 16 aña den nan prome 
encuentro Internacional. 
Na e Volleyball Camp € 
Tournament aki a par- 
ticipa 10 Pais di Caribe: 
Cayman Islands, Trinidad 
& Tobago, Barbados, St, 
Lucia, St, Kitts & Nevis, 
Bahamas, Antigua & Bar- 
buda, Grenada, British 
Virgin Islands y Aruba. 


Un pabien grandi di Aru- 
ba Volleyball Associa- 
tion y danki na dirigente/ 


chaperonne cu a compaña 
e atletanan na e bunita 
evento aki. 


Aruba Volleyball Associa- 
tion ta gradici CAZOVA, 


Comite Olimpico Arubano 
y muy especial sra. Ni- 
cole Hoevertsz y Stichting 
Sportsubsidie Aruba pa 
nan apoyo y sosten finan- 
ciero. 


